**Informācija par Ukrainas civiliedzīvotājiem, kuri vērsušies Nodarbinātības valsts aģentūrā (NVA) pēc atbalsta darba meklēšanā**

No 2022.gada 8.marta līdz 26.jūnijam pēc atbalsta darba meklēšanā NVA ir vērsies 6 988 Ukrainas civiliedzīvotāji.

Tabula Nr.1

|  |  |
| --- | --- |
| **Reģions** | **Ukrainas civiliedzīvotāju skaits** |
| Rīgas reģions | 4505 |
| Kurzemes reģions | 706 |
| Latgales reģions | 624 |
| Vidzemes reģions | 559 |
| Zemgales reģions | 594 |
| **Kopā** | **6988** |

Lai saņemtu darba meklēšanas atbalstu, nav obligāti jāreģistrējas NVA bezdarbnieka vai darba meklētāja statusā. Ja Ukrainas civiliedzīvotājs vēlas iegūt bezdarbnieka vai darba meklētāja statusu, tad viņš reģistrējas NVA kā bezdarbnieks vai darba meklētājs un turpina sadarbību ar NVA jau kā reģistrēts klients.

Līdz 26.jūnijam 189 Ukrainas civiliedzīvotāji, kuri ir reģistrējušies NVA, iesaistījušies dažāda veida aktīvajos nodarbinātības un preventīvajos bezdarba samazināšanas pasākumos.

Tabula Nr.2

**Uzsākuši dalību aktīvajos nodarbinātības un preventīvajos bezdarba samazināšanas pasākumos**

|  |  |
| --- | --- |
| **Pasākuma nosaukums** | **Uzsākuši dalību** |
| Algoti pagaidu sabiedriskie darbi | 1 |
| Atbalsts reģionālai mobilitātei | 3 |
| Karjeras konsultācijas | 100 |
| Konkurētspējas paaugstināšanas pasākumi | 8 |
| Neformālās izglītības ieguve | 27 |
| Valsts valoda – pamata līmeņa 1. pakāpe (A1) | 26 |
| Valsts valoda – vidējā līmeņa 1. pakāpe (B1) | 1 |
| Algu subsīdiju atbalsta pasākums | 20 |
| Praktiskā apmācība | 10 |
| Darbam nepieciešamo iemaņu attīstība | 5 |
| Skolēnu vasaras nodarbinātības pasākums | 28 |

\*Viena persona var piedalīties vairākos pasākumos

Visvairāk dalību pasākumos uzsākuši Kurzemes reģionā – 78, Latgales reģionā – 61, Rīgas reģionā – 24, Vidzemes reģionā – 22 un Zemgales reģionā – 20.

Aktīvajiem nodarbinātības vai preventīvajiem bezdarba samazināšanas pasākumiem pieteikušies 93 Ukrainas civiliedzīvotāji. Tabulā nr.3 norādīta informācija par pasākumiem, kuriem pieteikušies Ukrainas civiliedzīvotāji.

Tabula Nr.3

**Aktuālo pieteikumu skaits dalībai aktīvajos nodarbinātības vai preventīvajos bezdarba samazināšanas pasākumos**

|  |  |
| --- | --- |
| **Pasākuma nosaukums** | **Aktuālo pieteikumu skaits** |
| **Algoti pagaidu sabiedriskie darbi** | **3** |
| **Karjeras konsultācijas** | **4** |
| **Konkurētspējas paaugstināšanas pasākumi** | **1** |
| **Neformālās izglītības ieguve, no tiem:** | **61** |
| Valsts valoda | 58 |
| Angļu valoda (ar priekšzināšanām) (Lower Intermediate) | 1 |
| **Algu subsīdiju atbalsta pasākums** | **7** |
| **Praktiskā apmācība** | **3** |
| **Profesionālās apmācību programmas** | **1** |
| **Skolēnu vasaras nodarbinātība** | **18** |

\*Viena persona var pieteikties vairākos pasākumos

Sadalījumā pa reģioniem lielākais aktuālo pieteikumu skaits dalībai aktīvajos pasākumos ir Rīgas reģionā - 30 pieteikumi. Latgales reģionā – 29, Zemgales reģionā - 20, Kurzemes reģionā – 13 un Vidzemes reģionā - 6.

Uz 2022.gada 27.jūniju bija aktuālas 4 957 brīvas darba vietas, ko darba devēji piedāvā arī Ukrainas civiliedzīvotājiem (veikuši speciālo atzīmi CV un vakanču portālā). Visvairāk brīvās darba vietas tika piedāvātas tādās jomās kā ražošana, būvniecība/nekustamais īpašums, informācijas tehnoloģijas / telekomunikācijas.

Tabula Nr.4

**Ukrainas civiliedzīvotājiem piedāvāto darba vietu skaits**

**2022.gada 27.jūnijā sadalījumā pēc darbības jomas**

|  |  |
| --- | --- |
| **Darbības joma** | **Brīvo darba vietu skaits** |
| Ražošana | 1363 |
| Būvniecība / Nekustamais īpašums | 1238 |
| Informācijas tehnoloģijas / Telekomunikācijas | 506 |
| Ēdināšana / Pārtikas rūpniecība | 416 |
| Transports / Loģistika | 326 |
| Lauksaimniecība / Vide | 295 |
| Pakalpojumi | 231 |
| Tirdzniecība / Mārketings | 171 |
| Cita | 142 |
| Veselības aprūpe / Sociālā aprūpe | 140 |
| Tūrisms / Viesnīcas | 56 |
| Bankas / Apdrošināšana / Finanses/Grāmatvedība | 49 |
| Valsts pārvalde | 10 |
| Izglītība / Zinātne | 6 |
| Elektronika / Enerģētika / Elektroenerģija | 5 |
| Vadība / Administrēšana | 3 |
| **Kopā** | **4957** |

Visvairāk brīvo darba vietu ir Rīgas reģionā – 3135, Vidzemes reģionā – 808, Latgales reģionā – 401, Zemgales reģionā – 357, bet Kurzemes reģionā – 256 brīvās darba vietas.

Tabula Nr.5

**Kopējais brīvo darba vietu skaits, no tām Ukrainas civiliedzīvotājiem piedāvāto brīvo darba vietu skaits**

|  |  |  |  |
| --- | --- | --- | --- |
| **Reģions** | **Brīvo darba vietu skaits** | **no tām piedāvā Ukrainas civiliedzīvotājiem** | **% no kopējā brīvo darba vietu skaita reģionā** |
| Rīgas reģions | 22233 | 3135 | 14,1 |
| Vidzemes reģions | 2528 | 808 | 32,0 |
| Latgales reģions | 1767 | 401 | 22,7 |
| Zemgales reģions | 1802 | 357 | 19,8 |
| Kurzemes reģions | 1650 | 256 | 15,5 |
| Kopā | 29980 | 4957 | 16,5 |

**Līdz 23.jūnijam nodarbinātības uzsākšanas pabalstam pieteicās 5306 Ukrainas civiliedzīvotāji.**

No kopējā reģistrēto Ukrainas civiliedzīvotāju skaita uz 2022.gada 27.jūniju aktīvi uzskaitē bija 1034 personas. Tabulā nr.6 norādītas populārākās profesijas, kurās Ukrainas civiliedzīvotāji meklē darbu un salīdzinājumam - darba devēju piedāvātās darba vietas.

Tabula Nr.6

**Uz 2022.gada 27.jūniju uzskaitē esošu Ukrainas civiliedzīvotāju izteiktās darba vēlmes salīdzinājumā ar brīvo darba vietu skaits (profesiju TOP 15)**

|  |  |  |
| --- | --- | --- |
| **Profesija, kurā Ukrainas civiliedzīvotāji ir izteikuši vēlmi strādāt** | **Izteikto vēlmju skaits** | **Ukrainas civiliedzīvotājiem piedāvāto brīvo darba vietu skaits** |
| PALĪGSTRĀDNIEKS | 35 | 426 |
| PĀRDEVĒJS KONSULTANTS | 16 | 29 |
| APKOPĒJS | 13 | 111 |
| ŠUVĒJS | 13 | 155 |
| AUTOMOBIĻA VADĪTĀJS | 11 | 12 |
| TIRDZNIECĪBAS ZĀLES DARBINIEKS | 11 | 27 |
| SKOLOTĀJA PALĪGS | 10 | 1 |
| IESAIŅOTĀJS (ROKU DARBS) | 9 | 18 |
| MONTĒTĀJS (ROKU DARBA) | 9 | 11 |
| VIRTUVES DARBINIEKS | 9 | 114 |
| MAZUMTIRDZNIECĪBAS VEIKALA PĀRDEVĒJS | 8 | 33 |
| KOMPLEKTĒTĀJS (IESAIŅOTĀJS) | 8 | 82 |
| GADĪJUMA DARBU STRĀDNIEKS | 7 | 0 |
| EKONOMISTS | 7 | 0 |
| VIESMĪLIS | 7 | 41 |
| …. |  |  |
| Kopā | 1034 | 4957 |